አዲስ የኢትዮጵያ አቪየሽን ቡድን ተመሰረተ
በኢትዮጵያ በአቪየሽን ዘርፍ የተሰማሩ የተለያዩ የስራ ክፍሎች አዲስ የአቪየሽን ቡድን መፍጠራቸዉን የቡድኑ ስራ አስኪያጅ አቶ ተወልደ ገብረማርያም ገለፁ:: የአዲሱ ቡድን አባላት የኢትዮጵያ ኤርፖርቶች ድርጅት÷የመንገደኞች አገልግሎት÷የካርጎና ሎጂስቲክ ኩባንያ÷የኢትዮጵያ አቪየሽን አካዳሚ÷ የበረራ ላይ መስተንግዶ አገልግሎትና የአየር መንገዱ የሆቴልና ቱሪዝም አገልግሎት ዘርፍ መሆናቸዉን ለማወቅ ተችሏል፡፡የአቪየሽን ቡድኑ መቋቋም የኤርፓርት አገልግሎት ዉጤታማና ቀልጣፋ በሆነ መልኩ እንዲቀርብና ደረጃዉን የጠበቀ እንዲሁም ተወዳዳሪ እንዲሆን ከፍተኛ አስተዋፅኦ እንደሚኖረዉ ተመልክቷል፡፡ዉህደቱ የኢትዮጵያ አቪየሽን ኢንዱስትሪ የ2025 ራእይ አካል መሆኑን ያስታወሱት አቶ ተወልደ ካለፉት 7 አመታት ጀምሮ የቡድኑ አባል የሆኑ ተቋማት ዝግጅት ሲያደርጉ መቆየታቸዉን አስታዉሰዋል፡፡ 